UDHËZIM
Nr. 19, datë 13.9.2007

PËR PËRCAKTIMIN E RREGULLAVE TË PËRGJITHSHME TË ZBATIMIT TË PROGRAMIT TË BANESAVE ME KOSTO TË ULËT
(Ndryshuar me udhëzimin nr. 3, datë 25.4.2016)
(i përditësuar)

Në mbështetje të nenit 100 të Kushtetutës së Republikës së Shqipërisë  dhe në zbatim të nenit 34/1, germa “c” të ligjit nr. 9232, datë 13.5.2004 “Për programet sociale për strehimin e banorëve të zonave urbane”, të ndryshuar, Ministri i Punëve Publike, Transportit dhe Telekomunikacionit,

UDHËZON:

1. Banesat e ndërtuara ose të blera nga tregu me fondet e Buxhetit të Shtetit, nëpërmjet Entit Kombëtar të Banesave, do të përdoren për programin e banesave me kosto të ulët.
2. Enti Kombëtar i Banesave, me përfundimin e investimit dhe marrjen në dorëzim të objektit nga firma ndërtuese, paralelisht me procesin e regjistrimit në zyrat respektive të regjistrimit të pasurive të paluajtshme, t’i njoftojë bashkitë dhe t’u kërkojë dorëzimin e listës së familjeve që do të përfitojnë strehim. Njoftimi duhet të përmbajë:
a) numrin e apartamenteve dhe strukturën e secilit apartament;
b) sipërfaqen e shfrytëzimit për çdo apartament;
c) vlerën e secilit apartament;
d) mënyrën e shlyerjes sipas pikës 6 të këtij udhëzimi;
e) të ardhurat mujore që duhet të ketë familja, llogaritet sipas formulës në lidhjen (C) të ligjit nr.9232, datë 13.5.2004 “Për programet sociale për strehimin e banorëve të zonave urbane”;
f) shumën e pagesës së menjëhershme.
3. Me strukturë apartamenti, sipas germës (a) të pikës 2, kuptohet numri i dhomave të gjumit. Struktura e apartamentit shprehet me konvencionet:
a) G – për apartament tip garsonierë;
b) 1 + 1 – për apartament me një dhomë gjumi dhe një dhomë ndenjje;
c) 2 + 1 – për apartament me dy dhoma gjumi dhe një dhomë ndenjje;
d) 3 + 1 – për apartament me tri dhoma gjumi dhe një dhomë ndenjje.
4. Vlera e apartamentit llogaritet si shumatore e të gjitha shpenzimeve, që janë kryer për një apartament për:
a) ndërtimin;
b) infrastrukturën;
c) projektin, mbikëqyrjen, kolaudimin;
d) vlerën e truallit;
e) marrjen e lejes së ndërtimit, shfrytëzimit, regjistrimit në zyrën e regjistrimit të pasurive të paluajtshme,
f) si dhe çdo shpenzim tjetër i lidhur me objektin për të cilin përdoren fondet e Buxhetit të Shtetit.
5. Organet e qeverisjes vendore pas marrjes së njoftimit dhe pas caktimit të familjeve që përfitojnë strehim, depozitojnë emrat pranë Entit Kombëtar të Banesave, i cili në bazë të numrit të apartamenteve që ka në dispozicion lidh kontratën me familjet, sipas radhës së përcaktuar nga këshilli bashkiak. 
5/1. Nëse qytetari (familja) i/e miratuar me vendim të këshillit bashkiak përkatës, nuk paraqitet për/ose nuk pranon lidhjen e kontratës brenda një periudhe kohore 1-mujore (një-mujore) nga njoftimi i kryer nga EKB-ja, ky i fundit i drejtohet për zëvendësimin e këtij qytetari Këshillit Bashkiak, i cili përcakton një qytetar tjetër për t’u trajtuar me strehim në këtë apartament.
5/2. Në rast se këshilli bashkiak përkatës, brenda një periudhe kohore 5-mujore (pesë-mujore), nuk bën zëvendësimin me një familje tjetër përfituese, EKB-ja me vendim të Këshillit Drejtues të institucionit, pas miratimit nga Ministria e Zhvillimit Ekonomik, Turizmit, Tregtisë dhe Sipërmarrjes, shet apartamentin në tregun e lirë.
6. Vlera e apartamentit të ndërtuar apo të blerë llogaritet sipas pasqyrave 1 e 2, bashkë-lidhur këtij udhëzimi nga Enti Kombëtar i Banesave dhe shlyhet nga familja me këste nga 25 deri në 35 vjet, me normë interesi prej 2.0% në vit, në bazë të nivelit të të ardhurave familjare, me kusht që kësti mujor të mos jetë më i madh se 35% e të ardhurave mujore. EKB-ja harton planin e amortizimit për çdo familje përfituese, i cili do të jetë pjesë përbërëse e kontratës.
6/1. Në rastet kur qytetari/familja kërkon të shlyejë në mënyrë të menjëhershme vlerën e mbetur të çmimit të apartamentit, detyrohet të paguajë shumën e kësteve të përcaktuara deri në momentin e likuidimit, kamatëvonesat (nëse ka), si dhe vlerën e detyrimit të mbetur deri në këtë moment, i llogaritur në formë principali. 
Kur familja shlyen vlerën e banesës, duke u bërë pronare e saj, enti lidh kontratën përfundimtare me kushtet e përcaktuara në ligjin nr. 9232, datë 13.5.2004. 
6/2. Në rastet kur familja përfituese ka lidhur kontratë me entin, para daljes së udhëzimit nr. 19, veprohet si më poshtë:
a) Në rastet e pamundësisë financiare për shlyerjen e kësteve, sipas kontratës, enti bazuar në dokumentacionin e nivelit të të ardhurave familjare të paraqitura nga kjo familje dhe verifikimin në vend, bën rillogaritjen e këstit që do të paguhet, sipas kushteve të përcaktuara në pikën 6 të këtij udhëzimi, duke zgjatur afatin e shlyerjes deri në 35 vjet, i cili fillon nga momenti i lidhjes së kontratës së mëparshme. 
Në momentin e lidhjes së kontratës së re qytetari duhet të shlyejë kamatëvonesat e prapambetura, brenda 1 viti kalendarik. 
Llogaritja e këstit mujor të bëhet mbi bazën e vlerës së mbetur të apartamentit, ku do të përfshihen edhe këstet e papaguara deri në momentin e rilidhjes së kontratës.
b) Kur vlera e apartamentit nuk është shlyer brenda afateve të përcaktuara në kontratë, lidhet një kontratë shtesë për shlyerjen e detyrimit të mbetur, me një afat kohor 5–10 vjet, në varësi të nivelit të të ardhurave familjare, me interes 2% në vit, me këst mujor jo më të vogël se 2.500 lekë. Afati i shlyerjes fillon me nënshkrimin e kontratës shtesë.
6/3. Në të gjitha rastet, nëse pas rillogaritjes rezulton se kësti është më i lartë se 35% të të ardhurave mujore, familja kalon në kontratë qiraje sociale. Për vlerësimin e këstit të përballueshëm përdoren kriteret e mëposhtme:
a) Shtyrjen e afatit deri në 35 vjet
b) Kësti mujor jo më i lartë se 35% e të ardhurave
c) Të ardhurat mujore familjare, pas pagimit të këstit të mos bien nën nivelin e ndihmës ekonomike.
6/4. Nëse qytetari/familja pranon të lidhë kontratën e qirasë, referuar pikës 6/3 të këtij udhëzimi, EKB-ja lidh kontratën e qirasë me kryefamiljarin. Llogaritja e qirasë i referohet nenit 11, pika 2, të ligjit nr. 9232, datë 13.5.2004, i ndryshuar, sipas pasqyrës nr. 3, bashkëlidhur udhëzimit. Kostoja e ndërtimit t’i referohet pjesës së pashlyer të detyrimit.
6/5. Referuar nenit 24, të ligjit nr. 9232, datë 13.5.2004, i ndryshuar, qiraja e përballueshme të llogaritet jo më shumë se 25% e të ardhurave mujore familjare, të verifikuar në bazë të dokumentacionit përkatës që duhet të dorëzojë familja, por jo më pak se 2500 lekë në muaj. 
Për familjet që nuk kanë mundësi financiare për të shlyer qiranë mujore, MZHU-ja planifikon fonde nga buxheti i shtetit për subvencionimin e qirasë sociale, në masën që përcaktohet nga enti për mbulimin e shpenzimeve për menaxhimin e mirëmbajtjes.
6/6. Kur familja nuk shlyen qiranë mujore për 3 muaj rresht për arsye të pajustifikuara, sipas përcaktimeve të bëra në nenin 12, të ligjit nr. 9232, datë 13.52004, i ndryshuar, EKB-ja zgjidh kontratën e qirasë dhe ndjek procedurat ligjore për lirimin e banesës.
6/7. Për banesën e liruar, EKB-ja i kërkon këshillit bashkiak të njësisë së qeverisjes vendore përkatëse referuar pikës 1 të këtij udhëzimi, që të zëvendësojë familjen me një familje tjetër të pastrehë, për t’u trajtuar me strehim në këtë apartament.
6/8. Për të siguruar që banesat e dhëna me qira të jenë në përputhje me standardet e ndërtimit, mbi bazën e të cilave ato janë ndërtuar, EKB-ja planifikon fonde për mirëmbajtjen e këtyre banesave, në bazë të preventivave përkatës. Fondet për mirëmbajtje duhet të mbulohen nga fondet e akumuluara nga qiraja sociale.
6/9 Fondet e planifikuara për mirëmbajtje dhe kriteret për administrimin e këtyre banesave të dhëna me qira, miratohen nga këshilli drejtues i institucionit.
7. Për mbulimin e shpenzimeve operacionale Enti Kombëtar i Banesave aplikon një shumë prej 4% të vlerës së apartamentit, e cila do të paguhet nga blerësi dhe do të arkëtohet menjëherë në momentin e nënshkrimit të kontratës. 
8. Në të gjitha rastet norma e strehimit të llogaritet bazuar në vendimin e Këshillit të Ministrave nr. 814, datë 3.12.2004 “Për normat e strehimit për familjet, që përfitojnë nga programet sociale të strehimit”.
9. Ngarkohet Enti Kombëtar i Banesave për zbatimin e këtij udhëzimi.
Ky udhëzim hyn në fuqi pas botimit në Fletoren Zyrtare.


Ministri i Punëve Publike, Transportit 
dhe Telekomunikacionit
Sokol Olldashi	 























































REPUBLIKA E SHQIPËRISË
ENTI KOMBËTAR I BANESAVE
FORMULARI NR.1

LLOGARITJA E VLERËS SË APARTAMENTIT:

Banesa___________________________

Qytetari__________________________

1. KOSTO E APARTAMENTIT:
a) kosto për 1 m2 sipërfaqe e shfrytëzimit të apartamentit			___________
b) sipërfaqe e apartamentit						___________	
c) kosto e apartamentit në lekë (a x b)      				___________
			
2. KOSTO E INFRASTRUKTURËS L/M2: 
a) kosto për lidhje me energji elektrike					___________
b) kosto për lidhje me ujësjellës						___________
c) kosto për lidhje me telefoni						___________
d) kosto e infrastrukturës [(a+b+c)/nr. ap]		                                   	
     
3. KOSTO E PROJEKTIT L/M2:    
a)  kosto për hartimin e projektit të zbatimit				___________                               b)  kosto për studimin gjelogjik dhe sizmik				___________
c)  kosto e projektit [(a+b)/nr.ap.]						

4. KOSTO TË TJERA:
a) leja e ndërtimit							___________
b) leja e shfrytëzimit							___________
c) taksa e regjistrimit 							___________
d) tjetër _________							___________
e) totali (a + b + c + d)						___________

5. KOSTO PËR SHPENZIME OPERACIONALE:
a) shpenzime operacionale  4% , e cila paguhet 
në mënyrë të menjëhershme						___________
6. VLERA E TRUALLIT TË APARTAMENTIT:
a) koeficienti i llogaritjes së sipërfaqes së truallit			___________
b) sipërfaqe e apartamentit   						___________
c) sipërfaqe e truallit që i takon apartamentit				___________
d) çmimi i truallit për 1m2						___________
e) vlera e truallit (cxd)							___________
		
7. VLERA E APARTAMENTIT QË DO TË SHLYHET ME KËSTE:
     (1+2+3+4+6) 							___________

Data.................    2007-7-24					Llogaritjet u kryen nga:	
																				1).............................

2).............................

Shpjegime:

1. Në emërtimin “Banesa” vendoset numri i hyrjes, sipas rregulloreve vendore.
2. Në emërtimin “Qytetari” vendoset identiteti i kryefamiljarit, që do të lidhë kontratën me Entin Kombëtar të Banesave apo personit të autorizuar prej tij me prokurë.
3. Kostoja për apartament llogaritet bazuar në shumatoren e sipërfaqes së shfrytëzimit të një apartamenti me sipërfaqen e pjesëve në bashkëpronësi të tij. Për të llogaritur sipërfaqen që i takon çdo apartamenti në bashkëpronësi, përdoret koeficienti i pjesëmarrjes në bashkëpronësi. Ky koeficient llogaritet si raport i sipërfaqes së secilit apartament me sipërfaqen totale të të gjitha apartamenteve.
4. Kostot që i takojnë një apartamenti për infrastrukturën,  projektin dhe vlerën e truallit llogariten me po të njëjtën metodë, si edhe ajo e kostos së apartamentit, duke shumëzuar koston totale të investimit në infrastrukturë, vlerën e projektit dhe atë të truallit me koeficientin e pjesëmarrjes në bashkëpronësi.
5. Shpenzimet operacionale llogariten mbi shumatoren: 1) e kostos së apartamentit; 2) e kostos së infrastrukturës; 3) e kostos së projektit; dhe 4) kostove të tjera. 


REPUBLIKA E SHQIPËRISË
ENTI KOMBËTAR I BANESAVE
								
FORMULARI NR.2

VLERA E APARTAMENTIT TË BLERË NË TREGUN E LIRË

1) Vlera e apartamentit të blerë në treg, 
që do të shlyhet me këste						____________

2) Shpenzimet operacionale 4% x (1), që do të shlyhen 
në mënyrë të menjëhershme						____________

3) Vlera e apartamentit, që duhet të paguajë familja (1 + 2)		____________

Data .......................				Llogaritjet u kryen nga:

1)......................................

2)......................................

(Shtuar me udhëzimin nr. 3, datë 25.4.2016)

	[bookmark: RANGE!A1:I50]FORMULARI NR. 3
	
	
	
	
	
	
	
	

	LLOGARITJA E KOSTOS SË NDËRTIMIT
	
	
	
	
	

	1. VLERA E SHPENZIMEVE TË NDËRTESËS 
	
	
	
	
	

	 a) Vlera e investimit për ndërtimin e ndërtesës 
	
	
	_________
	
	

	 b) Vlera e plote e projektit teknik 
	
	
	_________
	
	

	 c) Kostoja e blerjes së tokës, kur ajo nuk është pronë e bashkisë 
	
	_________
	
	

	 ç) Vlera e investimit për lirimin e sheshit të ndërtimit 
	
	
	_________
	
	

	 d) Vlera e mbikëqyrjes së punimeve 
	
	
	_________
	
	

	 dh) Taksat, tatimet dhe tarifat e aplikueshme gjatë ndërtimit të objektit 
	
	_________
	
	

	 e) Kostot e menaxhimit të zbatimit të projektit 
	
	
	_________
	
	

	ë) Kostot për kolaudimin dhe tarifën e regjistrimit të pronës në zyrën e regjistrimit të pasurive të paluajtshme 
	_________
	
	

	SHUMA I
	LEKË
	
	_________
	
	

	2. NË KOSTON E NDËRTIMIT NUK PËRFSHIHEN, ZBRITEN:
	
	
	
	
	

	 a) Vlera e truallit, kur investimi është bërë në truall, pronë e bashkisë 
	
	_________
	
	

	 b) Investimet për lidhjen me rrjetin kryesor të infrastrukturës, si: ujësjellës, kanalizime, telefoni, energji elektrike 
	_________
	
	

	 c) Vlera e investimit për katet e para, kur këto nuk janë të parashikuara për banesa sociale 
	_________
	
	

	 ç) Taksat, tatimet dhe tarifat vendore të cilat për projektin në fjalë, mund të jenë konsideruar, si kontribut i bashkisë 
	_________
	
	

	SHUMA II
	LEKË
	
	_________
	
	

	3. KOSTOJA E PËRGJITHSHME E NDËRTIMIT (SHUMA I - SHUMA II)
	LEKË
	
	_________
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	Shembull 
	 
	 
	 
	 
	 
	 
	 
	
	
	

	1. VLERA E SHPENZIMEVE TË NDËRTESËS 
	
	
	
	 
	
	
	

	 a) Vlera e investimit për ndërtimin e ndërtesës 
	
	84630955
	
	84630955
	

	 b) Vlera e plotë e projektit teknik 
	
	
	0
	
	
	

	 c) Kostoja e blerjes së tokës, kur ajo nuk është pronë e bashkisë 
	
	0
	
	
	

	 ç) Vlera e investimit për lirimin e sheshit të ndërtimit 
	
	0
	
	
	

	 d) Vlera e mbikëqyrjes së punimeve 
	
	
	70000
	
	
	

	 dh) Taksat, tatimet dhe tarifat e aplikueshme gjatë ndërtimit të objektit 
	
	4499549
	
	4499549
	

	 e) Kostot e menaxhimit të zbatimit të projektit 
	
	3881225
	
	
	

	 ë) Kostot për kolaudimin dhe tarifën e regjistrimit të pronës në zyrën e regjistrimit të pasurive të paluajtshme 
	400000
	
	
	

	SHUMA I
	LEKË
	 93,481,729 
	
	
	

	 
	
	
	
	
	
	
	 
	
	
	

	2. NË KOSTON E NDËRTIMIT NUK PËRFSHIHEN, ZBRITEN:
	
	 
	
	
	

	 a) Vlera e truallit, kur investimi është bërë në truall, pronë e bashkisë 
	
	0
	
	
	

	 b) Investimet për lidhjen me rrjetin kryesor të infrastrukturës, si: ujësjellës, kanalizime, telefoni, energji elektrike 
	2577136
	
	
	

	 c) Vlera e investimit për katet e para, kur këto nuk janë të parashikuara për banesa sociale 
	0
	
	
	

	 ç) Taksat, tatimet dhe tarifat vendore, të cilat, për projektin në fjalë, mund të jenë konsideruar, si kontribut i bashkisë 
	2200000
	
	
	

	SHUMA II
	LEKË
	 4,777,136 
	
	
	

	3. KOSTOJA E PËRGJITHSHME E NDËRTIMIT (SHUMA I - SHUMA II)
	LEKË
	 88,704,593 

(Shtuar me udhëzimin nr. 3, datë 25.4.2016)
[bookmark: _GoBack]
	FORMULARI NR. 4
	
	
	

	
	
	
	
	
	

	LLOGARITJA E MASËS SË QIRASË SË APARTAMENTIT NR. 
	
	

	
	
	
	
	
	

	Banesa:
	
	
	
	

	Qiramarrësi: 
	
	
	
	

	
	
	
	
	
	

	
	
	
	
	
	

	LLOGARITJA E QIRASË
	
	
	

	a) Kostoja e përgjithshme e ndërtimit sipas formularit nr. 3 (K) 
	lekë
	 ____ 
	

	b) Sipërfaqja e përgjithshme e ndërtimit (S) 
	m2
	 ____ 
	

	c) Sipërfaqja e apartamentit (S1) 
	m2
	 ____ 
	

	ç) Përqindja që zë sipërfaqja e apartamentit ndaj sip. totale (P=S1/S) 
	%
	 ____ 
	

	d) Kostoja e apartamentit (Ks1= (a)x(d)) 
	lekë
	 ____ 
	

	dh) Qiraja mujore maksimale (Q= Ks1x0.04)
                                                          12 
	lekë
	 ____ 
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	Shembull:
	 
	 
	 
	

	 
	
	
	
	 
	

	a) Kostoja e përgjithshme e ndërtimit sipas formularit nr. 3 (K) 
	lekë
	 88,704,593 
	

	b) Sipërfaqja e përgjithshme e ndërtimit (S) 
	m2
	 3,074 
	

	c) Sipërfaqja e apartamentit (S1) 
	m2
	 70.3 
	

	ç) Përqindja që zë sipërfaqja e apartamentit ndaj sip. totale (P=S1/S) 
	%
	 0.023 
	

	d) Kostoja e apartamentit (Ks1= (a)x(ç)) 
	lekë
	 2,028,605 
	

	dh) Qiraja mujore maksimale (Q= Ks1x0.04) = 2028605*0.04/12
	lekë
	 6,762 
	

	 
	 
	     12

